
REGULAMENTUL- CADRU DE ORGANIZARE ȘI FUNCȚIONARE

AL  INSTITUȚIEI MEDICO- SANITARE  PUBLICE

SPITALUL RAIONAL REZINA

CAPITOLUL   I
Dispoziții  generale
              1.Prezentul Regulament este elaborate în conformitate cu Legea ocrotirii sănătății nr.411-XIII din  28 martie 1995,Legea cu privire la asigurarea obligatorie de asistență medicală nr.1585-XIII din 27 februarie 1998,Legea privind înregistrarea de stat a persoanelor juridice și întreprinzătorilor individuali nr.220-XVI din 19 octombrie 2007,Codul civil al Republicii Moldova nr.1107-XV din 6 iunie 2002,alte acte normative în vigoare.
             2.Instituția Medico-Sanitară Publică Spitalul raional Rezina în continuare IMSP SR Rezina este persoană juridică din momentul adoptării Deciziei de fondare de către Fondator și aprobării prezentului Regulament de către Ministerul sănătății și înregistrarea de stat la oficiul teritorial al   Camerei Înregistrării de Stat.
             3.Denumirea completă a institușiei este Instituția Medico – Sanitară Publică Spitalul Raional Rezina. 
            4.IMSP Spitalul raional Rezina este o instituție medico-sanitară publică ce beneficiază de toate  drepturile ce decurg din calitatea de persoană juridică de drept public,gestionează mijloacele financiare primite de la bugetele component ale bugetului public național prin contul unic trezorerial,pentru restul mijloacelor  finaciare are conturi propii în bancă,inclusiv valutare,dispune de ștampilă și formular cu siglă de antet.

           5.IMSP Spitalul Rational Rezina își desfășoară activitatea sa necomercială(nelucrativă) pe principiul autofinanțării,de nonprofit,în conformitate cu legislația  în vigoare și prezentul Regulament.
           6.IMSP Spitalul rational Rezina activiaz[ pe teritoriul Republicii Moldova.
           7.Durata de activitate a IMSP Spitalul Raional Rezina este nelimitată în timp.
           8.Sediul IMSP Spitalul Raional Rezina se află pe adresa:or.Rezina,str.27 August 7,Repuplica Moldova.

                                                                CAPITOLUL II

             Scopul, Obiectivele și Atribuțiile
          9.Scopul principal al IMSP Spitalul Raional Rezina este fortificarea sănătății populației Republicii Moldova prin organizarea și asigurarea asistenței medicale,bazate pe tehnologii medicale performanțe și prestarea serviciilor medicale cost-eficiente și calitative.
          10.IMSP Spitalul Raional Rezina are următoarele obiective majore:
           a) sporirea accesibilității populației la asistența medicală oportună;
           b) asigurarea asistenței medicale specializate de ambulator și spitalicești pentru cazurile medicale complexe ce nu pot fi rezolvate la nivel de asistență medicală primară;
          c) îmbunătățirea calității serviciilor medicale prin creșterea nivelului profesional și tehnologic,orientat spre asigurarea securității pacientului și respectarea drepturilor acestuia.
          d) asigurarea continuității în  acordarea  asistenței medicale populației și interacțiunii cu toate instituțiile medico-sanitare din teritoriul deservit în vederea asigurării satisfacției pacientului pentru serviciile medicale acordate.

          11.Pentru realizarea scopului și obiectivelor menționate IMSP Spitalul Raional Rezina este mandatat cu următoarele atribuții funcționale:
           1) prestarea serviciilor medicale în cadrul asigurării obligatorii de asistență medicală  în conformitate cu contractele încheiate cu Compania Națională de Asigurări în Medicină și cu actele normative în vigoare;
           2) prestarea serviciilor medicale în cadrul asigurărilor medicale facultative în conformitate cu clauzele contractual și prevederilor legale; 
           3) prestarea de servicii medicale contra plată,în baza actelor normative în vigoare;
 
           4) procurarea echipamentului,medicamentelor și a consumabilelor necesare pentru prestarea serviciilor medicale,precum și altor bunuri necesare pentru activitatea sa,cu respectarea procedurilor legale de achiziții și a prezentului Regulament;
          5) darea în locațiune a bunurilor și încăperilor,trecerea la cheltuieli a mijloacelor fixe și vînzarea mijloacelor fixe neutilizate în activitatea IMSP Spitalul Raional Rezina se efectuează cu acordul Fondatorului;

          6) implementarea tehnologiilor performante orientate spre asigurarea securității pacientului și a calității serviciilor medicale ( utilizarea standardelor,ghidurilor de tratament și protocoalelor clinice aprobate  etc.);
          7) colectarea datelor,crearea și gestionarea eficientă a bazelor de date privind serviciile medicale prestate  și prezentarea în modul și termenul stabilit a rapoartelor și informațiilor despre activitatea IMSP Spitalul Raional Rezina;
          8) monitorizarea indicatorilor principali de sănătate și prezentarea rapoartelor statistice medicale instituțiilor abilitate în modul și termenele stabilite; 
          9) încheierea contractelor cu persoane terțe,cu prestatorii de servicii aferente activității de bază (spălătorii,alimentație,rețele de comunicații,de canalizare etc.);
         10) conlucrarea cu alți prestatori de servicii medicale,asigurarea integrității și continuității tratamentului,respectarea principiului de etapizare a asistenței medicale;

         11) organizarea și participarea la conferințe temetice în domeniile de activitate;
         12) organizează autoinstruirea,dezvoltarea profesională continuă a lucrătorilor medico-sanitari și farmaceutici în instituțiile de profil;
         13) este în drept să solicite informații de la alte instituții medicale,referitor la starea sănătății pacientului,extrase din fișa medicală,rezultatelor de laborator și a investigațiilor efectuate în procesul acordării asistenței medicale;
         14) efectuarea altor activități permise de legislația în vigoare.

         12.IMSP Spitalul Raional Rezina prestează serviciile medicale de tipurile și spectorul stipulate în Nomenclatorul instituțiilor medico-sanitare,aprobat de Ministerul Sănătății conform prevederilor art.4 alin.(5) al Legii ocrotirii sănătății nr.411-XIII din 28 martie 1995,în conformitate cu normativele de activitate ( de personal,de paturi norme alimentare etc.)și cu tarifele stabilite de Ministerul Sănătății.

       CAPITOLUL III
                              ORGANELE DE CONDUCERE ȘI DE ADMINISTRARE 
                                                                   Secțiunea  1

   Fondatorul
         13.Fondator al IMSP Spitalul Raional Rezina este Consiliul Raional Rezina,și are următoarele competențe:
          1) adoptarea /propunerea pentru adoptarea a deciziei de fondare,reorganizare sau lichidare a IMSPSpitalul Raional Rezina,conform legislației în vigoare;
          2) angajarea în bază de contract de management al instituției încheiat pe un termen de cinci ani și eliberarea din funcție a directorului IMSP Spitalul Raional Rezina,selectat prin concurs organizat de Ministerul Sănătpții.La expirarea  termenului de cinci ani funcția de director al IMSP Spitalul Raional Rezina devine vacantă de drept.Orice prevederi contrare acestui subpunctsunt nule de drept;
          3) încheierea și desfacerea contractului de management al institușiei cu directorul instituției,stabilirea și evaluarea indicatorilor de performanță a activității instituției,precum și drepturilor salariale ale conducătorului în conformitate cu legislația în vigoare;
          4) stabilirea performanțelor individuale și drepturilor salariale ale vicedirectorilor instituției în conformitate cu legislația în vigoare;
          5) aplicarea stimulărilor și sancțiunilor disciplinare persoanelor cu funcții de conducere angajate,conform prevederilor Codului muncii și altor acte în vigoare;
          6) aprobarea organigramei și a statelor de personal ale IMSP Spitalul Raional Rezina,conform normativelor aprobate de Ministerul Sănătății;
          7) coordonarea devizului de venituri și cheltuieli ( business-plan ) al instituției și modificărilor la acesta;
          8)  transmiterea,în baza contractului de comodat,a bunurilor din administrarea Fondatorului în gestiunia economică a IMSP Spitalul Raional Rezina.    
          9) aprobarea tranzacțiilor cu persoane terțe,a căror sumă depășește 25% din suma mijloacelor financiare planificate pentru a fi acumulate de către IMSP Spitalul Raional Rezinape parcursul anului curent de activitate;
         10) aprobarea contractelor de locațiune /comodat a bunurilor și încăperilor,a trecerii la cheltuieli  a mijloacelor fixe și a vînzării mijloacelor fixe neutilizate în activitatea IMSP Spitalul Raional Rezina;
         11) aprobarea,alocarea mijloacelor financiare bugetare pentru construcția,reconstrucția,reparația capital a edificiilor,procurarea utilajului costisitor și transportului sanitar;
         12) aprobarea,cu acordul Ministerului Sănătății,creării și lichidării filialelor IMSP Spitalul Raional Rezina și aderării IMSP Spitalul Raional Rezina la uniuni sau asociații;
         13) alocarea mijloacelor financiare pentru construcția,reconstrucția,reparația capital a edificiilor,procurarea utilajului costisitor și transportului sanitar;
         14) controlul activităților curente ale IMSP Spitalul Raional Rezina,în probleme ce țin de atribuțiile acestuia,inclusiv prin solicitarea de informații,acte,explicații,rapoarte de activitate etc. 

         14.Deciziile Fondatorului,în probleme ce țin de atribuțiile acestuia,sunt obligatoriipentru conducerea și persoanele cu funcții de răspundere ale instituției medico-sanitare publice.   
         15.Fondatorul nu este în drept să ia decizii  referitoare la activitatea IMSP Spitalul Raional Rezina,în afara atribuțiilor specificate la punctual 13.
         16.Ordinele și deciziileMinisterului Sănătății,în problemele ce țin de atribuțiile lui de organ central de specialitate,sunt obligatorii pentru Consiliul administrative,conducerea și alte personae cu funcții de răspundere ale IMSP Spitalul Raional Rezina.
                                                                  Secțiunea 2
                                                        Consiliul  administrativ
         17.Consiliul administrativ  este organul de administrare și supraveghere a activității IMSP Spitalul Raional Rezina.

         18.Consiliul administrativ este constituit de către Fondator pe un termen de 5 ani și își exercită atribuțiile sale în conformitate cu legislația în vigoare și prezentul Regulament.

         19.Consiliul administrativ are următoarele atribuții exclusive:

 1) examinarea și aprobarea planurilor de activitate al IMSP Spitalul Raional Rezina.

2) examinarea și aprobarea rapoartelor trimestriale și anuale privind activitatea IMSP SR Rezina și prezentarea lor pentru informare Fondatorului.

3) examinarea și prezentarea pentru coordonare Fondatorului a devizului de venituri și cheltuieli și a modificărilor la acestea.

4) examinarea și coordonarea statelor de personal ,listelor de tarifare a salariaților IMSP SR Rezina.

5) aprobarea planurilor de achiziții a bunurilor , serviciilor și lucrărilor.

       20. Consiliul administrativ al IMSP Spitalul raional Rezina  este compus din 5 persoane, inclusiv:

1) reprezentantul Fondatorului ( președintele raionului)

2) doi reprezentanți ai colectivului de muncă, propuși și aleși la adunarea generală a colectivului de muncă, prin votul majorității celor prezenți.

3) reprezentantul unei asociații nonguvernamentale din domeniul sănătății.

4) un funcționar public din cadrul subdiviziunii de profil medical al fondatorului sau un specialist în domeniul ocrotirii sănătății numit de către Fondator suplimentar.

        21. Președintele consiliului convoacă și conduce ședințele Consiliului administrativ. În absența Președintelui , atribuțiile  acestuia sunt exercitate de vicepreședinte.

        22. Ședințele Consiliului administrativ pot fi ordinare și extraordinare.

        23. Ședințele ordinare ale Consiliului administrativ se țin nu mai rar de o dată pe trimestru.

        24. Ședințele extraordinare ale Consiliului administrativ se convoacă de către Președintele consiliului: din inițiativa acestuia; la cererea a cel puțin 3 membri din Consiliul administrativ; la cererea Fondatorului; la cererea Directorului IMSP Spitalul raional Rezina.

        25. Cvorumul necesar pentru desfășurarea ședinței Consiliului administrativ constituie trei persoane din membrii Consiliului.
       26. La ședințele Consiliului administrativ fiecare membru deține un vot. Nu se admite transmitertea votului de către un membru al Consiliului administrativ unui alt membru al consiliului sau altei persoane.

       27. Deciziile Consiliului administrativ se adoptă prin votul majoritar al membrilor consiliului prezenți la ședință. În cazul parității de voturi, votul președintelui consiliului este decisiv.

      28. Deciziile Consiliului administrativ sunt semnate de președinte și li se atribuie un număr din registrul consiliului.

                                                                           Secțiunea 3

Directorul
29. Directorul este persoana responsabilă și abilitată cu drepturi de gestionare economică și conducere operativă al IMSP Spitalul raional Rezina.

30. Directorul este numit în funcție de către Fondator conform procedurii menționate la punctul 13 subpunctul 2 al prezentului Regulament.

31. Directorul IMSP Spitalul raional Rezina are următoarele atribuții: 

     1) reprezintă interesele IMSP Spitalul raional Rezina fără procură, în relațiile cu persoane terțe;

     2) asigură executarea actelor legislative și normative în vigoare, a ordinelor și deciziilor Fondatorului, Ministerului Sănătății și ale Consiliului administrativ.;

     3) elaborează strategia de dezvoltare și planurile anuale de activitate ale IMSP SR Rezina;

     4) elaborează și prezintă spre aprobare Fondatorului organigrama și statele de personal ale IMSP SR Rezina după coordonarea cu Consiliul administrativ;

     5) elaborează rapoartele trimestriale și anuale privind activitatea IMSP Spitalul raional Rezina și le prezintă pentru examinare și aprobare Consiliului administrativ;

    6) semnează contracte, eliberează procuri , deschide conturi în bănci, gestionează mijloacele financiare ale IMSP Spitalul raional Rezina.

    7) deleagă în bază de procură unele împuterniciri și altor angajați ai instituției, conform obligațiilor de funcție stipulate în fișele de post; 

    8) încheie , modifică, suspendă, încetează rapoartele  individuale de muncă cu angajații IMSP SR Rezina cu respectarea procedurilor stabilite de Codul muncii;

    9) încheie , modifică, suspendă, încetează contractele  individuale de muncă cu angajații IMSP SR Rezina cu respectarea procedurilor stabilite de Codul muncii;

    10) aprobă devizul de venituri și cheltuieli și modificările la acestea cu prezentarea spre examinare Consiliului administrativ;

     11) prezintă Fondatorului propuneri privind reprofilarea , reconstrucția , extinderea , reutilarea tehnică, trecerea la cheltuieli a bunurilor IMSP Spitalul raional Rezina;

      12) asigură folosirea eficientă a bunurilor IMSP SR Rezina;

      13) poartă răspundere disciplinară , administrativă și penală pentru încălcarea prevederilor actelor legislative și normative în procesul gestionării activității economico-financiare și operative ale IMSP SR Rezina;

      14) elaborează și prezintă subiecte pentru examinarea acestora în ședințele Consiliului Medical al IMSP Spitalul raional Rezina;

       15) conduce sau deleagă conducerea vicedirectorului de profil ședințele Consiliului Medical al IMSP SR Rezina;

       16) emite ordine și dispoziții, în limita competenței , obligatorii pentru totți salariații IMSP Spitalul raional Rezina;

32. În caz de vacanță a funcției de Director ori în alte cazuri, atribuțiile Directorului instituției stipulate în p.31 al prezentului Regulament, precum și alte atribuții și împuterniciri ale conducătorului instituției prevăzute de legislație, pot fi delegate prin ordinul Fondatorului unei alte persoane.

33. Directorul IMSP SR Rezina este supus evaluării anuale a performanțelor profesionale și nivelului de îndeplinire a indicatorilor de performanță a activității instituției stabiliți în sarcina acestuia în conformitate cu modalitățile de evaluare stabilite de către Ministerul Sănătății.

Secțiunea 4

Vicedirector
34. Coordonarea activității de prestare a asistenței medicale spitalicești și specializate de ambulator este asigurată de către vicedirectorul IMSP Spitalul raional Rezina.

35. Vicedirectorul este numit în funcție de către directorul IMSP Sr Rezina după coordonarea prealabilă cu Fondatorul, conform prevederilor legislației în vigoare.

36. La funcția de vicedirector al IMSP SR Rezina poate fi numită persoana care are studii medicale superioare complete, aptă de muncă conform certificatului medical., fără antecedente penale, vechime în muncă în domeniu nu mai puțin de 5 ani.

37. Vicedirectorul are în subordinea sa subdiviziuni structurale, inclusiv secția consultativ-diagnostică, conform organigramei și statelor de personal, atribuțiile cărora sunt stabilite în Regulamentele subdiviziunilor IMSP SR Rezina și contractele individuale de muncă. Aprobate de Directorul IMSP SR Rezina.

38. Vicedirectorul IMSP SR Rezina are următoarele atribuții:

       1) asigură organizarea și coordonarea procesului diagnostic-curativ conform Protocoalelor Clinice Naționale, standartelor , normativelor și a instrucțiunilor aprobate de Ministerul Sănătății.

      2) organizează prestarea serviciilor medicale în volumul prevăzut de Programul Unic, conform contractului încheiat cu CNAM , în protocoalele și ghidurile clinice de tratament aprobate de Ministerul Sănătății.

     3) organizează efectuarea auditului medical intern conform metodologiei aprobate de Ministerul sănătății și întreprinde măsuri ce se impun, conform prevederilor legale.

      4) este președintele consiliului calității, asigură elaborarea protocoalelor instituționale și implimentarea acestora;

      5) asigură colaborarea și continuitatea funcțională a serviciilor de asistență medicală primară, de urgență prespitalicească, spitalicească, specializată de ambulator etc..;

      6) dirijează fluxul de pacienți pentru a asigura accesul populației la asistență medicală primară, spitalicească, specializată de ambulator.

      7) organizează coordonarea supravegherii maladiilor, în special celor cu impact sporit asupra indicatorilor sănătății publice, de către medicul de familie, în conformitate cu actele normative în vigoare;

      8) organizează supravegherea maladiilor ce depășesc competența medicului de familie, în confomitate cu actele normative în vigoare;

     9) asigură activitatea organizatorico-metodică a medicilor specialiști de profil și conlucrarea cu autoritățile administrației publice locale;

     10) asigură monitorizarea indicatorilor de activitate a subdiviziunilor curative și întreprinde măsuri concrete pentru ameliorarea acestora;

       11) evaluează calitatea asistenței medicale prestate de către subdiviziunile spitalicești și specializate de ambulator și participă la asigurarea procesului de acreditare , la apărarea drepturilor pacienților și lucrătorilor medicali;

      12) contribuie la implimentarea în practică a realizărilor științei medicale, inclusiv metodelor noi de diagnostic, profilaxie și tratament, bazate pe tehnologii avansate;

      13) organizează conferințe, seminare în probleme actuale în medicină;

     14) prezintă subiecte pentru discuții la Consilii Medicale;

     15) poartă răspundere disciplinară, administrativă și penală pentru încălcarea prevederilor actelor legislative și normative în limita competențelor atribuite; 

     16) în lipsa Directorului îndeplinește atribuțiile de conducător al IMSP SR Rezina fără renumerare suplimentară.

CAPITOLUL IV

Patrimoniul și activitatea economico-financiară

39. Patrimoniul IMSP Spitalul raional Rezina se formează din :

1) bunuri obținute în proprietate sau procurate pe parcursul activității;

2) mijloacele financiare obținute în urma prestării serviciilor medicale, inclusiv contra plată;

3) mijloacele bugetului de stat;

4) mijloacele fondurilor asigurării obligatorii de asistență medicală și asigurărilor facultative de sănătate;

5) credite bancare;

6) venituri obținute din arendarea echipamentului și încăperilor;

7) mijloacele provenite de la sponsori și din fondurile debinefacere;

8) alte surse de venit permise de legislație în vigoare.

40. Întreg patrimoniul IMSP Spitalul raional Rezina este folosit exclusiv pentru realizarea obiectivelor stabilite în prezentul Regulament.

41. Pentru gestionarea mijloacelor acumulate , IMSP Spitalul raional Rezina deschide cel puțin două conturi;

1) cont trezorerial pentru mijloacele obținute în urma acordării serviciilor medicale contractate de Compania Națională de Asigurări în Medicină;

2) cont bancar pentru mijloacele obținute în urma prestării de servicii contra plată, inclusiv cele prestate pentru volumul prevăzut de Programul Unic al asigurării obligatorii de asistență medicală.

42. IMSP Spitalul raional Rezina planifică activitatea sa economico-financiară conform devizului de venituri și cheltuieli separat pentru fiecare tip de asistență medicală contractată de către Compania Națională de Asigurări în Medicină, astfel încît să asigure atingerea scopurilor prevăzute de prezentul Regulament și dezvoltarea sa ulterioară.

43. IMSP Spitalul raional Rezina își desfășoară activitatea economico-financiară pe cont propriu și poartă responsabilitate patrimonială , în conformitate cu legislația și actele normative în vigoare.

44. Răspunderea IMSP Spitalul raional Rezina față de terți nu se răsfrînge asupra bunurilor primite de la Fondator în baza contractului de locațiune/comodat.

45. Mijloacele financiare care, la sfîrșitul anului bugetar constituie depășirea veniturilor asupra cheltuielilor IMSP Spitalul raional Rezina, se utilizează pentru atingerea scopurilor regulamentare ale instituției în anul următor de gestiune , în conformitate cu prevederile legale, fiind incluse în devizele de venituri și cheltuieli.

46. IMSP Spitalul raional Rezina ține evidența contabilă în conformitate cu standartele naționale de contabilitate. Evidența statistică este întocmită în conformitate cu legislația în vigoare. Rapoartele financiare și statistice se întocmesc și se prezintă organelor abilitate, în modul și termenele stabilite.

47. Nerespectarea cerințelor legate de rapoartele respective sau prezentarea întîrziată a acestora atrage după sine răspunderea prevăzută de legislația în vigoare.

48. Remunerarea muncii se efectuiază în baza actelor normative, care reglementează salarizarea angajaților din instituție  medico-sanitară publice, încadrate în sistemul asigurării obligatorii de asistență medicală.

CAPITOLUL V

Controlul activității

49. Controlul corespunderii activității IMSP Spitalul raional Rezina cu obiectivele prevăzute în prezentul Regulament se exercită de către Fondator și Ministerul Sănătății.

50. Pentru realizarea controlului activității IMSP Spitalul raional rezina, Fondatorul și Ministerul Sănătății au dreptul să ceară toate documentele necesare precum și explicațiile de rigoare de la persoanele împuternicite să conducă sau să reprezinte IMSP Spitalul raional rezina, precum și de la alți angajați ai instituției.

51. În caz de depistare a încălcărilor în activitatea IMSP Spitalul raional Rezina, Fondatorul și Ministerul Sănătății sunt în drept să avertizeze și să ia deciziile de rigoare în conformitate cu legislația Republicii Moldova.

52. Avertizarea și decizia va conține motivele emiterii, cererea de înlăturare a încălcărilor comise sau de evitare a acestora pe viitor.

53. Avertizarea și decizia se comunică IMSP Spitalul raional Rezina în formă scrisă cu indicarea termenului în care aceasta este obligată să comunice despre rezultatele examinării și măsurile întreprinse.

54. Controlul respectării legislației financiare și fiscale se efectuiază de către organele abilitate, companiile de audit și de alte organe de stat în cazurile prevăzute de legislație Republicii Moldova.

55. Controlul utilizării mijloacelor financiare provenite din fondurile asigurării obligatorii de asistență medicală și coresăpunderea volumului și calității serviciilor medicale prestate persoanelor asigurate se efectuiază de către Compania Națională de Asigurări în Medicină, în conformitate cu clauzele contractului încheiat între aceștea și cu prevederile legale în vigoare.

56. Executarea controlului nu trebuie să afecteze regimul normal de activitate a IMSP Spitalul raional Rezina.

CAPITOLULVI

Reorganizarea și dizolvarea

57. Decizia de reorganizare sau dizolvare a IMSP Spitalul raional Rezina se adoptă de către Fondator – Consiliul raional Rezina, după coordonarea cu Ministerul Sănătății în conformitate cu prevederile legale în vigoare și în corespundere cu Nomenclatorul instituțiilor medico-sanitare aprobat de Ministerul Sănătății.

58. Procedura și succesiunea de drept în cazul reorganizării IMSP Spitalul raional Rezina se efectuează în conformitate cu legislația în vigoare.

59. Persoanele juridice apărute în rezultatul reorganizării pot fi numai instituții medico-sanitare publice sau întreprinderi municipale.

60. Reorganizarea se consideră efectuată numai după aprobarea Regulamentului instituțiilor medico-sanitare publice noi apărute de către Ministerul Sănătății și înregistrarea Regulamentelor respective în conformitate cu prevederile legale în vigoare.

61. Dizolvarea IMSP Spitalul raional Rezina are ca efect deschiderea procedurii de lichidare. Procedura de lichidare se efectuiază în corespundere cu legislația în vigoare.

CAPITOLUL VII

Dispoziții finale

62. Regulamentul IMSP Spitalul raional Rezina este elaborat conform Regulamentului –cadru, se coordonează de către Consiliul raional Rezina, se aprobă de către Ministerul Sănătății și se înregistrează la oficiul teritorial al Camerei Înregistrării de Stat.

63. Modificările și completările la prezentul Regulament întră în vigoare din momentul aprobării lor de către Ministerul Sănătății și înregistrării în modul stabilit.
Secretarul Consiliului raional





Gobjilă Vasile
